9. ΑΝΑΓΚ. ΝΟΜΟΣ υπ' αριθ. 154 της 3/3 Μαρτ. 1945 Περί μετατροπής εις δραχμάς των υποχρεώσεων του Νόμ. 4 της 30 Οκτ. 1944. Άρθρ.1.-Ο υπ' αριθμόν 4 της 30 Οκτ. 1944 Νόμος «περί διευκολύνσεως της χρηματοδοτήσεως επιχειρήσεων δι' εκδόσεως εις χρυσόν επί της Τραπέζης της Ελλάδος συναλλαγματικών» καταργείται, άπασαι δε αι επί τη βάσει αυτού γεννηθείσαι υποχρεώσεις εις χρυσόν μετατρέπονται εις δραχμάς επί τη ισοτιμία τη ορισθείση υπό της Τραπέζης της Ελλάδος και δημοσιευθείση την 11 Νοεμ. 1944 εις την Εφημερίδα της Κυβερνήσεως (φύλλον 10 τεύχος Β'). Άρθρ.2.-Η ισχύς του παρόντος άρχεται από 2 Μαρτ. 1945. 